മുംബൈയിലെ ബൈക്കുള ജയിലില് 6 കുട്ടികളടക്കം 39 തടവുകാര് കോവിഡ് പോസിറ്റീവ് മുംബൈ: മുംബൈയിലെ ബൈക്കുള ജയിലിലെ ആറ് കുട്ടികള് ഉള്പ്പെടെ 39 തടവുകാരെ കോവിഡ് 19 പോസിറ്റീവ് സ്ഥിരീകരിച്ചതിനെ തുടര്ന്ന് ഐസൊലേഷന് സെന്ററിലേക്ക് മാറ്റി. ഗര്ഭിണിയായ ഒരു യുവതിയുടെ പരിശോധനാ ഫലവും പോസിറ്റീവ് ആണെന്ന് ഉറപ്പുവരുത്തി മുന്കരുതല് എന്ന നിലയില് ആശുപത്രിയിലേക്ക് മാറ്റി. ബൈക്കുള ജയിലില് 120 തടവുകാരെയും ജയില് ജീവനക്കാരെയും പരിശോധനയ്ക്ക് വിധേയരാക്കിയതായി ബിഎംസി അറിയിച്ചു. ജയിലിനെ ഒരു കണ്ടെയ്ന്മെന്റ് സോണായി പ്രഖ്യാപിച്ചിട്ടില്ല, ബിഎംസിയുടെ മെഡിക്കല് ഹെല്ത്ത് ഓഫീസര് പിടിഐയോട് പറഞ്ഞു.